8. ΑΝΑΓΚ. ΝΟΜΟΣ υπ’ αριθ. 437 της 30 Ιουν./3 Ιουλ.1945 Περί κηρύξεως εγκύρων δικαστικών εγγράφων ή αντιγράφων εκδοθέντων άνευ επικολλήσεως αντιγραφοσήμου και περί προσωρινής αναστολής της εισπράξεως και επικολλήσεως αντιγραφοσήμου. Άρθρ.1.-1.Κηρύσσονται έγκυρα τα δικαστικά αντίγραφα και άλλα έγγραφα, εφ’ ων δεν επεκολλήθη το κεκανονισμένον δια του Α.Ν. από 20/20 Νοεμ. 1934 «περί τρόπου εκδόσεως αντιγράφων δικαστηρίων κλπ.», ως ετροποποιήθη υπό του Α. Νόμου υπ’ αριθ. 386/1936 ένεκα ελλείψεως αυτού τα εκδοθέντα μέχρι της 20 Ιουν. 1945 υπό των Γραμματειών των εν Αθήναις και Πειραιεί Δικαστηρίων και Εισαγγελιών. 2.Επίσης κηρύσσονται έγκυρα τα αυτά δικαστικά αντίγραφα ή έγγραφα εφ’ ων δεν επεκολλήθη κεκανονισμένον αντιγραφόσημον τα εκδοθέντα μέχρι της ισχύος του παρόντος υπό των λοιπών Γραμματειών των Δικαστηρίων και Εισαγγελιών του Κράτους. Σελ. 231 Αντιγραφικά Δικαιώματα 6.Β.θ.6-8 3.Οι δικαστικοί υπάλληλοι οι εκδόσαντες τα κατά τας παρ. 1 και 2 του παρόντος έγγραφα, απαλλάσσονται πάσης διοικητικής ή πειθαρχικής ευθύνης. Άρθρ.2.-1.Αναστέλλεται μέχρι της 30 Ιουλ.1945 η ισχύς της εισπράξεως και επικολλήσεως αντιγραφοσήμου επί δικαστικών αντιγράφων ή εγγράφων των εκδιδομένων υπό των Γραμματειών των Δικαστηρίων και Εισαγγελιών του Κράτους των εδρευουσών εκτός των Αθηνών και Πειραιώς. Άρθρ.3.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 